Antiracistisk Netværk valgte tidligere på ugen at demonstrere i Aalborg som modtræk til Stop Islamiseringen af Danmarks demonstration for ytringsfriheden i Aalborg på lørdag. SIAD's demonstration blev i går flyttet til Haraldslund, men det får ikke Antiracistisk Netværk til at trappe ned på demonstrationerne. - Ytringsfriheden i Danmark er ukrænkelig, og derfor vil vi også sørge for at markere vores holdning til Anders Gravers og SIADs anti-humane holdninger. De fremmedfjendske kræfter i Danmark har i alt for lang tid sat dagsordenen i den offentlige debat, siger Morten Wulff Pedersen, talsmand for AntiRacistisk Netværk i Aalborg. Demonstrationen på Louise Plads foregår fra klokken 12-13, og på talerstolen kan man opleve følgende talere: De Radikales Daniel Nyboe Andersen, SF's Lisbeth Bech Poulsen og Jens Andreasen fra "Skansen Mod Nazisme".

Referat:
Antiracistisk Netværk ændrer ikke sin dagsorden på trods af flytningen af SIAD's demonstration.